Gholfster, gesin veilig ná huisbrand | Netwerk24
29 Maart 2020 09:24
Vergaan in 'n vlammehel. Davis Love III se huis in Georgia in die VSA is Vrydagoggend in puin gelê. Foto: AP
Binne vyf minute was daar drie brandweerwaens, 16 brandweermanne, 'n watertenker en drie ander noodvoertuie op die toneel, maar hulle kon nie daarin slaag om die brand in bedwang te bring nie.
Die 55-jarige Love en sy vrou, Robin, was ten tyde van die brand tuis, maar hulle het van die vlamme ontsnap en is ongedeerd.
"Terwyl ons almal geskok is oor die verlies aan ons huis wat vir ons soveel goeie herinneringe het, is ons dankbaar dat almal veilig is," het Love in 'n verklaring gesê.
"Ons plaas dinge in perspektief, aangesien soveel ander mense wêreldwyd onder die Covid-19-pandemie gebuk gaan."
Love, wat reeds twee keer die kaptein van die Amerikaanse Ryderbekerspan was, is 'n vorige major-wenner en is in 2017 in gholf se heldesaal ingehuldig.
Afgesien van sy 21 PGA-oorwinnings is hy deesdae ook 'n veldaanbieder vir CBS by gholftoernooie.
Die huis was onlangs vir $5,15 miljoen in die mark, maar dit kon nog nie verkoop word nie.
Love staan aan die hoof van 'n PGA-toernooi wat jaarliks op Sea Island gespeel word en is een van die woonbuurt se mees gesiene inwoners.